સામગ્રી: ગુજરાત એક એવું રાજ્ય છે જ્યાં અનેક પ્રકારના પ્રતિબંધ દેશમાં સૌથી પહેલાં લાદવામાં આવ્યા છે.

ગુજરાતમાં સમયાંતરે PUBG, હુક્કાબાર, ફિલ્મો, નાટકો, પુસ્તકો અને બીજી અનેક વસ્તુઓ પર પણ પ્રતિબંધ મૂકવામાં આવ્યો છે.

ભારતમાં પહેલી વાર દારૂબંધી ગુજરાતમાં જ લાગુ કરાઈ હતી.

સુરત પોલીસ કમિશનરે તાજેતરમાં જાહેરનામું બહાર પાડીને જાહેરસ્થળોએ રાત્રીના સમયે જન્મદિવસની ઉજવણી પર પ્રતિબંધ મૂક્યો છે.

સુરત પોલીસ કમિશનરે બહાર પાડેલા જાહેરનામામાં જણાવ્યું હતું, "રાત્રીના સમયે જાહેરસ્થળોએ અન્ય વ્યક્તિ પર જબરજસ્તીથી કેક કે સેલોટેપ લગાવવી કે કેમિકલ વગેરે ફોમનો ઉપયોગ કરી, જાહેરજનતાને ત્રાસદાયક રીતે અને જાહેરસંપત્તિને નુકશાન થાય તે રીતે જાહેર જગ્યાઓ પર જન્મદિવસની ઉજવણી પર પ્રતિબંધ ફરમાવવામાં આવે છે."

જાહેરનામામાં કહેવામાં આવ્યું છે કે 'આ પ્રતિબંધ શહેરના નાગરિકો અને અરજદારની રજૂઆતો અને સોશિયલ મીડિયામાં પ્રસિદ્ધ થયેલા બનાવોને ધ્યાનમાં લઈને મૂકવામાં આવ્યો છે. જન્મદિવસની ઉજવણીમાં માર મારવાની ઘટનાઓ પણ જોવા મળતી હોય છે. પોલીસે આ હિંસાત્મક અને ક્રૂર ઉજવણીમાં વ્યક્તિનું મૃત્યુ નીપજવાની શક્યતા રહેલી હોવાથી આ પ્રતિબંધ મૂક્યો છે.

તમે આ વાંચ્યું કે નહીં?

ગુજરાતમાં દારૂબંધી

ગુજરાત ભારતનું પહેલું એવું રાજ્ય છે, જેમાં દારૂબંધી લાગુ કરાઈ હતી.

ગુજરાત જ્યારે બોમ્બે રાજ્યનો ભાગ હતું ત્યારે 1948 અને 1950ની વચ્ચે પહેલી વખત દારૂબંધી લાગુ કરાઈ હતી. ત્યારબાદ 1958માં ફરીથી દારૂબંધી લાગુ કરાઈ.

ગુજરાત રાજ્ય બોમ્બે રાજ્યમાંથી છૂટું થઈ 1960માં સ્વતંત્ર બન્યું ત્યારથી દારૂબંધી લાગુ કરાઈ છે. ગુજરાતમાં 2016-17માં થયેલા દારૂબંધીનાં આંદોલનોને ધ્યાનમાં રાખીને સરકારે માર્ચ 2017માં ગુજરાત પ્રોહિબિશન (ઍમેન્ડમૅન્ટ) ઍક્ટ, 2017માં સુધારો કરીને તેને વધારે કડક બનાવ્યો.

બાદમાં ગુજરાતમાં દારૂનું ઉત્પાદન કરવું, વેચાણ-ખરીદી અને તેની હેરફેરની ઘટનાઓમાં 3 વર્ષની સજાને વધારીને 10 વર્ષ કરવામાં આવી અને 5 લાખના દંડની જોગવાઈ પણ કરાઈ છે. દારૂ સાથે પકડાવું તે બિનજામીનપાત્ર ગુનો બને છે.

ભારતમાં ગુજરાત સિવાય બિહાર, મિઝોરમ, લક્ષદ્વીપ, નાગાલૅન્ડમાં દારૂબંધી છે.

જાહેરમાં PUBG ગેમ અને મોમો ચેલેન્જ પર પ્રતિબંધ

ભારતમાં સૌપ્રથમ PUBG ગેમ પર પ્રતિબંધ ગુજરાત સરકારના શિક્ષણ વિભાગે મૂક્યો હતો. પ્રાથમિક શાળાનાં બાળકો પર ખોટી અસર ન પડે તે માટે પ્રાથમિક શિક્ષણ સમિતિએ નિર્ણય લીધો હતો.

ત્યારબાદ વિવિધ...\nઅગાઉની સામગ્રીનો સારાંશ નીચે મુજબ કરી શકાય છે:
સુરતમાં જાહેરસ્થળો પર જન્મદિવસની ઉજવણી પર પ્રતિબંધ મુકાયો છે. ભારતમાં પહેલી વાર આ પ્રકારે જાહેરસ્થળો પર જન્મદિવસની ઉજવણી પર પ્રતિબંધ મુકાયો છે.